LIETUVOS RESPUBLIKOS FINANSŲ MINISTRO



Į S A K Y M A S

**DĖL FINANSŲ MINISTRO 2004 M. RUGPJŪČIO 16 D. ĮSAKYMO NR. 1K-288**

**„DĖL EUROPOS SĄJUNGOS SANGLAUDOS FONDO IR BENDROJO FINANSAVIMO LĖŠŲ IŠMOKĖJIMO RANGOVAMS (PASLAUGŲ TEIKĖJAMS AR PREKIŲ TIEKĖJAMS) IR ATSISKAITYMO UŽ IŠMOKĖTAS AR PLANUOJAMAS IŠMOKĖTI LĖŠAS TAISYKLIŲ PATVIRTINIMO“ PAKEITIMO**

2010 m. gruodžio 14 d. Nr. 1K-380

Vilnius

P a k e i č i u Europos Sąjungos sanglaudos fondo ir bendrojo finansavimo lėšų išmokėjimo rangovams (paslaugų teikėjams ar prekių tiekėjams) ir atsiskaitymo už išmokėtas ar planuojamas išmokėti lėšas taisykles, patvirtintas Lietuvos Respublikos finansų ministro 2004 m. rugpjūčio 16 d. įsakymu Nr. 1K-288 „Dėl Europos Sąjungos sanglaudos fondo ir bendrojo finansavimo lėšų išmokėjimo rangovams (paslaugų teikėjams ar prekių tiekėjams) ir atsiskaitymo už išmokėtas ar planuojamas išmokėti lėšas taisyklių patvirtinimo“ (Žin., 2004, Nr. [132-4776](https://www.e-tar.lt/portal/lt/legalAct/TAR.B2356F048757); 2008, Nr. [132-5094](https://www.e-tar.lt/portal/lt/legalAct/TAR.2C7ED33E7CF6)), ir išdėstau 7.3.1 punktą taip:

„7.3.1. specialiųjų valstybės biudžeto ES sanglaudos fondo programų lėšų dalis yra pervedama tada, kai galutinis paramos gavėjas pagal mokėjimo prašymą sumoka ne iš specialiųjų valstybės biudžeto ES sanglaudos fondo programų lėšų mokėtiną dalį. Įgyvendinant projektus aplinkos apsaugos srityje, specialiųjų valstybės biudžeto ES sanglaudos fondo programų lėšų dalis pagal mokėjimo prašymą gali būti pervedama anksčiau, nei galutinis paramos gavėjas sumoka ne iš specialiųjų valstybės biudžeto ES sanglaudos fondo programų lėšų mokėtiną dalį, su sąlyga, kad pagal ankstesnį mokėjimo prašymą galutinis paramos gavėjas sumokėjo lėšas, mokėtinas ne iš specialiųjų valstybės biudžeto ES sanglaudos fondo programų lėšų (ši sąlyga netaikoma iki 2010 m. gruodžio 31 d.).“

FINANSŲ MINISTRĖ INGRIDA ŠIMONYTĖ